ועדת הכספים, כנסת 20, פרוטוקול מספר 402, 2016-07-04 13:05

משה גפני: רבותי, אנחנו מחדשים את הישיבה.

משה גפני: שינויים בתקציב לשנת 2016.

משה גפני: חברי הוועדה, אני מבקש להגיד לכם שיש חלק מהפניות שהגיעו עם דברי הסבר, ואנחנו מעלים אותם לדיון והצבעה, יש חלק מהפניות שהגיעו עם דברי הסבר, אבל הם הגיעו רק הבוקר, ולכן לא נוכל להעלות את זה.

משה גפני: אני אשנה את סדר-היום, אני אעשה ישיבה נוספת על שינויים בתקציב בעוד יומיים, כדי להעלות את אלה שהגיעו הבוקר.

משה גפני: אני מבקש מאגף התקציבים ומהמשרדים לפעול יותר מהר.

משה גפני: אני רוצה לסיים את כל העודפים, ואני מבקש לסיים את ההעברות.

משה גפני: אני לא רוצה לעכב שום דבר.

משה גפני: אני יודע שזה דבר חיוני למשרדים.

משה גפני: אני רוצה שנעשה את זה, אבל שנעשה את זה על-פי הנוהל.

משה גפני: אני עובר למספר פנייה לוועדה 9, המשרד להגנת הסביבה.

משה גפני: בבקשה, מי מסביר?

<שאול הויזלר: אני מאגף התקציבים של המשרד להגנת הסביבה.

משה גפני: רגע, משרד האוצר.

<שאול הויזלר: אני מאגף התקציבים של המשרד.

משה גפני: איפה אגף התקציבים?

<שאול הויזלר: הרפרנט בפגישה כרגע עם שר האוצר, הוא אמור להגיע בדקות הקרובות.

<קריאה: אנחנו ניתן רקע והוא יגיע באמצע.

<שאול הויזלר: למעשה הפנייה היא שלנו, ואנחנו מכירים אותה - - -

משה גפני: מי הרפרנט של האוצר?

<שאול הויזלר: דניאל מלצר.

משה גפני: בבקשה, תסביר.

<שאול הויזלר: למעשה הפנייה נועדה לתקצב הרשאה להתחייב של 250 מיליון שקל והוצאה מותנית מרמ"י של 150 מיליון.

<שאול הויזלר: הפרויקט הוא פרויקט קרקעות מזוהמות.

<שאול הויזלר: יש קרקעות מזוהמות בעיקר בבסיסי צה"ל שהתפנו, בעקבות פינוי בסיסי צה"ל.

<שאול הויזלר: כרגע יש ועדת היגוי משותפת למשרד האוצר, המשרד להגנת הסביבה ולרמ"י.

<שאול הויזלר: כרגע עומדים על הפרק שישה מתחמים של קרקעות מזוהמות.

משה גפני: איפה המתחמים האלה?

<שאול הויזלר: נוף ים, בית הכרם, צריפין, רכס עתלית, בית דגן.

<שאול הויזלר: מדובר ב-4,000 דונם ואמורים להיבנות שם 20,000 יחידות.

<שאול הויזלר: ברגע שזה יתוקצב ונוכל להתחיל לעבוד, ננסה להכשיר מהר ככל הניתן את הקרקעות מהזיהום ולהתחיל לבנות.

משה גפני: מי נותן לכם את הכסף הזה?

<שאול הויזלר: רמ"י.

<שאול הויזלר: רמ"י מתקצבים את הפרויקט באופן מלא.

<שאול הויזלר: למעשה ההרשאה להתחייב תיתן יכולת למשרד להתחייב, ובמקביל אנחנו עושים הוצאה מותנית מרמ"י, כך שרמ"י יעבירו את הכסף והם יממנו את ההרשאה להתחייב.

<שאול הויזלר: כלומר, לא נבקש כסף נוסף מהאוצר.

<שאול הויזלר: בהוצאה מותנית יגיע הכסף מרמ"י.

משה גפני: אוקיי.

משה גפני: יש שאלות, מיקי, אלעזר?

מיקי לוי: אם הכסף בא מרמ"י, אז אין בעיה.

משה גפני: זה יחזור חזרה אליהם.

<שאול הויזלר: כן, במכירה של הקרקעות.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד הפנייה – פה אחד

משה גפני: הפנייה אושרה.

<שאול הויזלר: תודה רבה.

משה גפני: הלאה.

מיקי לוי: השאלה לא אליכם, אבל האם אתם יודעים אם נחתמו חוזים או עומדים להיחתם?

מיקי לוי: שנדע לפעם הבאה.

<רותם קקון: נעשה תהליך של שמונה חודשים של חתימת הסכם מול הממשלה, מול החברה הממשלתית שנקראת "החברה לשירותי איכות הסביבה".

<רותם קקון: החברה לשירותי איכות הסביבה היא זרוע הביצוע של הממשלה בנושא שיקום הקרקעות.

<רותם קקון: עכשיו אנחנו מקבלים הרשאה להתחייב, וכל פרויקט ייחתם בין המדינה ליזם.

<שאול הויזלר: יש כאמור ועדת היגוי שמשותפת לאוצר, לרמ"י ולמשרד, והם מאשרים כל פרויקט ופרויקט, כל מתחם, מה התקציב.

<שאול הויזלר: ההרשאה להתחייב היא המסגרת הכללית.

מיקי לוי: החברה הממשלתית מעבירה את הביצוע לחברות משנה?

<שאול הויזלר: לפי חוק חובת המכרזים בוחרים ספקים.

<שאול הויזלר: עושים מכרזים והספקים מבצעים.

משה גפני: מתי אתם מנקים בבני ברק?

<רותם קקון: בבני ברק כבר אין מה לנקות, כבר בנו הכול.

<רותם קקון: אין קרקעות.

מיקי לוי: היה שם מפעל של תע"ש או שהוא ברמת גן?

משה גפני: הוא היה בבני ברק, אבל הם בונים שם גורדי שחקים.

משה גפני: זה מה שיעקב אשר עשה.

משה גפני: זה אגב יעמיד את עיריית בני ברק בסוף כעירייה בלי גירעון.

משה גפני: אתה עובר בכביש גהה, אתה רואה - - -

מיקי לוי: אני רואה את המגדלים.

אלעזר שטרן: כל המתחם שם - - -

משה גפני: הכול.

משה גפני: המתחם הצפוני של בני ברק הוא ענק, זה עיר, עד הרכבת, הכול נבנה, לא מפסיק.

משה גפני: אם זה יושלם, ואני מקווה שזה יושלם, העירייה נכנסת לאיזון תקציבי.

משה גפני: בקשה מספר 06-002, 06-003, משרד הפנים.

<יוסי עדס: הפנייה נועדה להעברת עודפים מתקציב 2015 לתקציב 2016, עודפים מחויבים בתקציב משרד הפנים 06, שזה המטה.

<יוסי עדס: סך העודפים כ-189 מיליון שקלים, שהם מחולקים עבור הנושאים הבאים: חלק מהם נוגעים למטה המשרד בהתקשרויות השונות של פעילויות המשרד עצמו, המטה, כ-58 מיליון שקל.

<יוסי עדס: חלק מהם, 3.6 מיליון, נוגעים ליחידה הארצית לפיקוח על הבחירות, שזה בגין בחירות לא צפויות ברשויות המקומיות שהן קורות בעקבות אירועים חד-פעמיים.

משה גפני: יוסי, מה זה העברת עודפים לשירותי דת לא יהודיים?

משה גפני: למה צריך להעביר משנה לשנה?

משה גפני: מה למשל יש - - -

<יוסי עדס: בשירותי דת לא יהודיים יש פרויקטים - - -

משה גפני: תשמע את השאלה עד הסוף.

משה גפני: מה זה שירותי דת לא יהודיים אני יודע.

<יוסי עדס: אני אסביר למה יש עודפים.

משה גפני: שנייה.

משה גפני: רק תקשיב לשאלה.

משה גפני: לשירותי דת לא יהודיים יש דברים מוגדרים, הם מוגדרים בבסיס התקציב.

משה גפני: זאת אומרת יש כסף, שהכסף הזה נמצא ב-2015, הוא נמצא גם ב-2016.

משה גפני: זה לא מינהל התכנון שאני מבין ואתה תיכף תסביר למה צריך להעביר עודף משנה לשנה.

משה גפני: בדבר כזה, שהוא דבר מינהלי, למה צריך להעביר עודף משנה לשנה?

משה גפני: למה זה לא נמצא בתקציב?

<יוסי עדס: חלק משירותי הדת זה באמת תקציבים שהם יותר שוטפים והם מבוצעים בשנה השוטפת, אבל חלק גדול מהתקציב מיועד עבור פרויקטי בינוי שונים.

משה גפני: מה למשל?

<יוסי עדס: שיפוצי בתי עלמין, שיפוצי מבני דת ובינוי מבני דת ודברים כאלה.

<יוסי עדס: חלק מהם בהחלטות ממשלה.

משה גפני: מה התקציב של שירותי דת לא יהודיים לבינוי?

<יוסי עדס: יש תקציב בבסיס ויש תקציב שהוא על-פי החלטת ממשלה.

<יוסי עדס: בבסיס זה בערך 6 מיליון בהרשאה להתחייב, על זה יש החלטות ממשלה שהתקבלו במהלך השנים לתוספות שונות בתקציב המבנה לשירותי דת.

משה גפני: התוספות הן יותר מהבסיס.

<יוסי עדס: התוספות יותר מהבסיס.

משה גפני: למה אתם לא שמים את זה בבסיס?

<יוסי עדס: כשהחלטת הממשלה מתקבלת אנחנו מתקצבים אותה.

<יוסי עדס: חלק מהחלטות הממשלה התקבלו אחרי אישור התקציב, ולכן לא נכנסו לבסיס.

<יוסי עדס: בשנים קודמות באמת היו החלטות ממשלה לפני שהיה סיכום שכל מה שנכנס בהחלטת ממשלה יהיה בבסיס, אז לא הכול נכנס בבסיס.

<יוסי עדס: אחרי שהיה הסיכום שמכניסים לבסיס את כל החלטות הממשלה - - -

משה גפני: מה יקרה ב-2017?

<יוסי עדס: בתקציב 2017 כל מה שבהחלטות הממשלה הקיימות, הידועות בעת בניית התקציב, ייכנס בבניית התקציב.

משה גפני: יהיה בבסיס.

<יוסי עדס: יהיה בבניית התקציב, לא יצטרכו לזה - - -

משה גפני: למה הנהלת המשרד זה קרוב ל-59 מיליון שקל?

<יוסי עדס: נמצאת פה ליאת פרוינד ממשרד הפנים.

משה גפני: בבקשה.

<ליאת פרוינד: אני תקציבנית משרד הפנים.

<ליאת פרוינד: מדובר בפעילות שוטפת - - -

משה גפני: שוטפת זה לא עודפים.

משה גפני: אין לי טענה על הכסף שמיועד להנהלת המשרד או לסעיפים שנמצאים פה, השאלה המרכזית שאנחנו שואלים כל הזמן, למה הנהלת המשרד למשל זה צריך להיות בעודפים.

משה גפני: להנהלת משרד יש משכורת של העובדים בהנהלת המשרד, יש הוצאות של הנהלת המשרד.

משה גפני: מה קרה ב-2016 שונה מ-2015?

<ליאת פרוינד: זה לא שונה משנים עברו.

<ליאת פרוינד: בסופו של דבר ההתנהלות השוטפת כן נגררת לשנת התקציב העוקבת.

<ליאת פרוינד: יש המון הוצאות תפעול שאתה לא מסיים לשלם בדצמבר.

משה גפני: מה למשל?

<ליאת פרוינד: תשלומי בזק.

<ליאת פרוינד: נרד עכשיו drill down לדברים קטנים?

<ליאת פרוינד: תשלומי דלק.

משה גפני: זה יותר מ-58 מיליון.

<ליאת פרוינד: מדברים על המון כסף – ארנונה למשל.

<ליאת פרוינד: המון-המון כסף שמתגלגל כהוצאות לוגיסטיות של תפעול.

<ליאת פרוינד: חוץ מזה יש פרויקטים שמתגלגלים כמה שנים, למשל פרויקט של 20 מיליון למחשוב שניתן בהרשאה להתחייב, המזומן שלו מתגלגל כל שנה שוב ושוב, עד שהוא ימומש בעשר שנים.

משה גפני: מחשוב אני מבין.

משה גפני: מה עוד?

<ליאת פרוינד: קודם כול יש הרבה במחשוב, הרבה בלוגיסטיקה.

<ליאת פרוינד: מעבר לכך גם פעילות שוטפת, רגילה - - -

משה גפני: מה שכתוב "הנהלת המשרד" זה לא המשכורות של העובדים.

<ליאת פרוינד: זה לא משכורות בכלל.

<ליאת פרוינד: המשכורות הן ינואר-דצמבר.

משה גפני: יש שאלות לחברי הוועדה?

משה גפני: מי בעד אישור הבקשה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הבקשה אושרה.

משה גפני: 001-33, 002-33 – משרד החקלאות.

<עלי בינג: אני רפרנט חקלאות באגף תקציבים.

<עלי בינג: 001-33 – הפנייה נועדה להעביר כ-436 מיליון שקלים עודפים מחויבים מ-2015 ל-2016.

<עלי בינג: קיבלתם את ההסברים במייל.

<עלי בינג: בגדול, כ-155 מיליון מהעודפים זה הוצאות לתפעול ופעילות מקצועית של המשרד, כ-83 מיליון זה הוצאות תפעול ופעילות מקצועית של המכון הוולקני, כ-19.5 מיליון זה עודפים מחויבים של היחידה לשילוב האוכלוסייה הבדואית בנגב, וכ-159 מיליון זה בגין תמיכות בחקלאות.

<עלי בינג: בנוגע לתוכנית זאת יש לציין שבשנה שעברה זה היה בסעיף 32, לכן אם רוצים להשוות לשנים אחרות, צריך להשוות את זה לסעיף 32.

<עלי בינג: פנייה 002-33 זה עודפים משוריינים.

<עלי בינג: הפנייה נועדה להעביר סך של כ-386 מיליון שקלים למשרד החקלאות.

<עלי בינג: העודפים הללו זה עודפים שנוצרו בגלל הנחיית היועץ המשפטי לממשלה, שלא לתקצב יותר את החטיבה להתיישבות בחוק התקציב עצמו.

אלעזר שטרן: לאן הולך הכול?

משה גפני: רגע.

משה גפני: רגע.

משה גפני: זה מתחיל להיות מעניין.

משה גפני: עד עכשיו תקצבתם את החטיבה להתיישבות בכמה כסף?

<עלי בינג: אני אנסה להסביר.

<עלי בינג: החטיבה להתיישבות - - -

משה גפני: לא להסביר, רק כמה כסף.

<עלי בינג: החטיבה להתיישבות תוקצבה בסעיף 04, לא היתה לעולם בסעיף של משרד החקלאות.

<עלי בינג: היא היתה בסעיף 04 שזה הסעיף, בגדול, של משרד ראש הממשלה.

<עלי בינג: בסיס התקציב של החטיבה היה כ-58 מיליון שקלים, ובהתאם להחלטות ממשלה ועודפים מחויבים שהתגלגלו בין השנים התקציב גדל בכמה מאות מיליונים בכל שנה - - -

מיקי לוי: מעל 450.

משה גפני: מעל 450 מיליון.

<עלי בינג: מתוך זה יש סכומים שהם עודפים - - -

משה גפני: מה קרה עכשיו?

<עלי בינג: החל משנת 2015 נכתבה חוות-הדעת של היועץ המשפטי לממשלה שבה נאמר שאי-אפשר יותר לתקצב את החטיבה להתיישבות בחוק התקציב, אבל היועץ המשפטי לממשלה אמר: יש לנו בעיה עם העודפים המחויבים, אנחנו צריכים לעמוד בהתחייבויות שלנו.

<עלי בינג: זאת אומרת, אם החטיבה לצורך העניין התחייבה לאיזה יישוב בעוטף עזה, שהיא משלמת לקבלן עבור איזה פעילות שם - - -

משה גפני: או בצפון.

<עלי בינג: או במרכז.

משה גפני: ביהודה ושומרון.

<עלי בינג: כן.

<עלי בינג: יש שלושה מרחבים בגדול, אחד משלושת המרחבים הללו.

<עלי בינג: אם יש התחייבות שהיא התחייבות עבר, שהיא היתה עוד לפני הנחיית היועץ המשפטי לממשלה, את הכספים האלה הממשלה תעביר, אבל גם יש שינוי, היא לא מעבירה את זה ישירות לסעיף התקציבי של החטיבה להתיישבות בסעיף 04, כי זה אסור לפי החלטת היועץ המשפטי לממשלה, אלא זה יתוקצב במשרד החקלאות, שהוא צריך להתקשר בהסכם מול החטיבה כמו כל קבלן אחר.

<עלי בינג: זאת אומרת, משרד החקלאות עושה איזה הסכם עם החטיבה להתיישבות, בהתאם לכל הכללים - - -

אורלי לוי אבקסיס: פטור מחובת מכרזים?

<עלי בינג: יש להם איזה הסכם בחוק באיזה קריטריון הם נופלים.

<עלי בינג: אני חושב שלמוסדות הציוניים יש פטור מחובת מכרז.

<עלי בינג: ובכל מקרה, ההסכם הזה היה אמור להיחתם בין משרד החקלאות לבין החטיבה להתיישבות עוד בשנת 2015, ואז כל התקציבים האלה, כל העודפים המחויבים היו משולמים ומחויבים בשנת 2015 במשרד - - -

משה גפני: מה אתם חושבים לעשות, האופוזיציה?

מיקי לוי: אנחנו נהיה נגד?

משה גפני: תהיו נגד?

מיקי לוי: איזה שאלה?

<עלי בינג: רק לציין שזה שתי פניות נפרדות.

אלעזר שטרן: חשבתי שאין אופוזיציה.

אלעזר שטרן: באתי לפה וחשבתי שאין אופוזיציה.

מיקי לוי: יש גבול למה שאני יכול לשתף אתך פעולה.

<עלי בינג: רק להסביר, זה שתי פניות נפרדות.

<עלי בינג: כבוד היושב-ראש - - -

משה גפני: שנייה.

<עלי בינג: רק משפט.

משה גפני: אני אתן לך עשרה משפטים - - -

מיקי רוזנטל: הם כולם באפריקה, כל אפריקה מדברת על זה.

מיקי רוזנטל: ..

משה גפני: נורא ואיום המצב שאני צריך לגייס רוב.

<עלי בינג: - - - לציין, האחד, זה העודפים הרגילים - - -

מיקי לוי: כמה העודפים הרגילים?

<עלי בינג: העודפים הרגילים זה כ-436 מיליון שקלים בפעילות הרגילה של משרד החקלאות, שלא קשורה לחטיבה.

<עלי בינג: הרגילה זה התפעול, פעילות מקצועית, התמיכות של המשרד - - -

מיקי לוי: לאיפה התמיכות הולכות?

מיקי לוי: אני רוצה לדעת.

מיקי לוי: אני רוצה רשימת תמיכות.

מיקי לוי: האם התמיכות הולכות גם לשירות הלאומי, האזרחי?

<עלי בינג: זה תמיכות בחקלאות, זה התמיכות הרגילות.

מיקי לוי: רק לחקלאות?

<עלי בינג: כן.

אלעזר שטרן: הגרעינים העירוניים - - -

<עלי בינג: לא.

<עלי בינג: אין שם גרעינים.

משה גפני: שנייה.

משה גפני: אני רוצה לברר את העניין.

מיקי רוזנטל: באיזה סעיף זה - - -

משה גפני: זה מה שאני הולך לשאול.

<עלי בינג: אם אפשר להגיד משפט - - -

משה גפני: רגע.

משה גפני: אני אתן לך.

משה גפני: שנייה.

משה גפני: אבל תהיה אתנו.

משה גפני: קורה פה דבר היסטורי בעייתי מאוד מבחינתי, אני הולך לגייס רוב בשביל מה שהיה בחטיבה להתיישבות, אז עזור לי בעניין הזה.

משה גפני: על כמה כסף בעודפים אנחנו מדברים?

<עלי בינג: יש שתי פניות נפרדות.

משה גפני: יש פנייה אחת.

<עלי בינג: יש לך 001-33 ו-002-33.

<עלי בינג: 001-33 – זו הפנייה של משרד החקלאות, כ-436 מיליון שקלים, זה העודפים המחויבים של משרד החקלאות, לא קשור לחטיבה.

<עלי בינג: זה 001-33.

מיקי לוי: אנחנו רוצים פירוט, אדוני, זה לא לפי הסכם הוועדה.

מיקי לוי: לא יהיה פירוט, לא נצביע.

משה גפני: יש פירוט.

אורלי לוי אבקסיס: איפה הפירוט?

אורלי לוי אבקסיס: היינו צריכים לקבל אותו בעוד מועד.

משה גפני: נשלח מראש.

מיקי לוי: איפה?

משה גפני: נשלח לחברים.

אורלי לוי אבקסיס: דיברנו שגם אני אקבל.

משה גפני: אני אדבר עם טמיר.

מיקי רוזנטל: לא ראינו בכל הניירת הזאת.

משה גפני: שלומית עומדת על זה.

משה גפני: יש פה העברה של משרד השיכון עם פירוט.

משה גפני: היא אומרת לא להביא, בגלל שאין יומיים, ואני שומע בקולה.

מיקי רוזנטל: ביקשתי לקבל בזמן.

משה גפני: אין בעיה.

משה גפני: זה נשלח בזמן.

<קריאה: כמה זה החטיבה להתיישבות?

משה גפני: עם כל הכבוד, אתה צריך לזרות לי מלח על הפצעים?

מיקי רוזנטל: בכל הנייר הזה איפה כתוב החטיבה להתיישבות?

מיקי רוזנטל: תפנו אותי לסעיף הרלוונטי.

מיקי רוזנטל: איפה זה כתוב?

מיקי רוזנטל: תפנו אותי לסעיף הרלוונטי.

אורלי לוי אבקסיס: הוא צודק.

אורלי לוי אבקסיס: אין פה בפירוט את החטיבה להתיישבות.

מיקי רוזנטל: תפנו אותי לסעיף בבקשה.

אורלי לוי אבקסיס: בפירוט אין הנושא של החטיבה להתיישבות.

<סיון ינקוביץ: מדובר בשתי פניות נפרדות.

<סיון ינקוביץ: הפירוט שקיבלתם כעת הוא הפירוט של הפנייה של משרד החקלאות מספר 001-33, והפירוט של הפנייה של החטיבה להתיישבות, שאין הרבה מה להגיד עליו מעבר למשפט שעלי אמר - - -

מיקי רוזנטל: גברתי, איפה זה מופיע בנייר?

אורלי לוי אבקסיס: הייתם צריכים להעביר.

<סיון ינקוביץ: זה נשלח במייל היום.

מיקי לוי: אז אנחנו לא נצביע.

מיקי רוזנטל: לא קיבלנו בנייר.

אורלי לוי אבקסיס: לא נצביע על החטיבה להתיישבות.

מיקי רוזנטל: אדוני, אמרתי לך שהמילים "החטיבה להתיישבות" לא היתה.

מיקי לוי: זה עוד פעם מתחת לרדאר, להעביר כסף לחטיבה להתיישבות.

מיקי רוזנטל: שאלתי.

מיקי רוזנטל: לא ראיתי.

אורלי לוי אבקסיס: אין.

אורלי לוי אבקסיס: אין פה.

משה גפני: נברר.

משה גפני: נברר.

מיקי רוזנטל: לא, אדוני.

משה גפני: שמעתי.

משה גפני: אין לי טענה.

משה גפני: אני רוצה לברר.

מיקי רוזנטל: אמרת לי שבנייר החטיבה להתיישבות לא היתה.

משה גפני: אני מבקש שתזרמו אתנו.

משה גפני: קודם כול, נדבר על הפנייה של משרד החקלאות, אחרי זה נדבר על הפנייה של החטיבה להתיישבות.

משה גפני: אני רוצה לברר את העניין הזה, ותיכף נבדוק אם זה עומד בנוהל.

משה גפני: לגבי משרד החקלאות, יש הנייר הזה.

משה גפני: למה הולך הכסף?

משה גפני: מי מסביר?

<סיון ינקוביץ: אני תקציבאית משרד החקלאות.

<סיון ינקוביץ: תוכנית 330102, פעולות ותפעול של משרד החקלאות – מדובר על הפעולות המקצועיות של כל יחידות המשרד השונות, הן הוצאות תפעול, כמו שמירה, חשמל, טלפונים, ארנונה, והן הוצאות מקצועיות – רכישת ציוד למעבדות של השירותים הווטרינריים והגנת הצומח, רכישת מלאי של תרכיבים לחיסונים של השירותים הווטרינריים, הוצאות מחשוב.

אורלי לוי אבקסיס: למה זה לא נוצל?

<סיון ינקוביץ: זה לא שזה לא נוצל, זה חוזים שהמשך שלהם הוא שנה, והם לא מתחילים מינואר עד ינואר, הם לפעמים מתחילים ביוני ונגמרים ביוני של השנה העוקבת, ואז מה שהקבלן הספיק לבצע משלמים לו באותה שנה, ומה שהוא עוד לא הספיק לבצע, משלמים לו בשנה העוקבת.

משה גפני: הלאה.

<סיון ינקוביץ: זה התוכנית של הפעולות של - - -

אורלי לוי אבקסיס: את יכולה להסביר לנו על התמיכות לפי חוק צער בעלי-חיים?

<סיון ינקוביץ: 360,000 שקל?

אורלי לוי אבקסיס: כן.

אורלי לוי אבקסיס: זה הטרנספר של החתולים?

מיקי לוי: מאיפה זה בא לך עכשיו?

אורלי לוי אבקסיס: הם לא מסרסים - - -

משה גפני: שאלת.

משה גפני: היא עונה.

אורלי לוי אבקסיס: איפה תוכנית?

משה גפני: בבקשה.

<עלי בינג: באופן עקרוני, לפי חוק צער בעלי-חיים יש תקצוב שנתי של 4.5 מיליון שקלים לצער בעלי-חיים.

<עלי בינג: ככל הנראה יש פעילות של 360,000 שהתחייבו עליה במהלך השנה שעברה והביצוע יהיה במהלך השנה הנוכחית.

<עלי בינג: התקציב בסופו של דבר הוא לא לטרנספר, אלא לעיקור וסירוס.

אורלי לוי אבקסיס: כן לעיקור וסירוס?

אורלי לוי אבקסיס: משהו במשרד השתנה מאז ההצהרות של שר החקלאות לגבי דעתו בעיקור וסירוס?

אורלי לוי אבקסיס: מה היתה העלייה - - -

משה גפני: זה אסור על פי ההלכה.

משה גפני: הלאה.

אורלי לוי אבקסיס: אבל טרנספר, לזרוק אותם למקום שלא יהיה להם שתייה, ולא יהיה להם אוכל ושימותו ברעב, זה מותר?

משה גפני: אסור על-פי ההלכה, מה לעשות.

אורלי לוי אבקסיס: צער בעלי-חיים זה גם לא לגרום להם צער.

משה גפני: בצער בעלי-חיים אפשר לעשות דברים אחרים, לא את זה.

משה גפני: הלאה.

אורלי לוי אבקסיס: מה עושים עם זה?

מיקי רוזנטל: מה קורה עם השוק הסיטונאי?

משה גפני: אי-אפשר ככה.

משה גפני: תשובה.

<סיון ינקוביץ: תשובה למה?

משה גפני: למה ששאלה אורלי עניתם?

<סיון ינקוביץ: העודפים שיש כאן הם עודפים לעיקור וסירוס.

אורלי לוי אבקסיס: כמה היה בפעמים הקודמות?

<סיון ינקוביץ: קודם כול, המשרד לא הוציא ולו שקל אחד על טרנספר - - -

אורלי לוי אבקסיס: זו רק היתה תוכנית שלמזלנו בקושי הבנו מה קורה שם.

<סיון ינקוביץ: כרגע אנחנו דנים בעודפים.

<סיון ינקוביץ: מדובר פה על התחייבויות - - -

אורלי לוי אבקסיס: למה יש עודפים?

אורלי לוי אבקסיס: כמה עלתה ההשקעה בסירוס ועיקור?

<סיון ינקוביץ: 4.5 מיליון שקל בשנה.

אורלי לוי אבקסיס: כמה זמן זה מבוצע במחיר הזה?

אורלי לוי אבקסיס: למתי זה 4.5 מיליון שקל בשנה?

<סיון ינקוביץ: מאז החוק.

<סיון ינקוביץ: כבר חמש שנים, אני חושבת.

משה גפני: תודה רבה.

אורלי לוי אבקסיס: רגע, רגע, אדוני היושב-ראש, שנייה אחת.

אורלי לוי אבקסיס: אני רוצה לדעת אם נפתחו כלביות במקומות של פריפריה, בפריסה ארצית לאותם חתולים וכלבים משוטטים או נזנחים.

<סיון ינקוביץ: יש תוכנית להקמת כלביות.

אורלי לוי אבקסיס: בסוף הורגים אותם ושמים אותם בקברי אחים.

אורלי לוי אבקסיס: זה לא צער בעלי-חיים לפי ההלכה?

משה גפני: אני לא נכנס עכשיו לעניין הזה.

מיקי לוי: האם הוקמה כלבייה בבית שאן או בטבריה?

משה גפני: הבנו.

משה גפני: זה לא נוגע - - -

אורלי לוי אבקסיס: מי עושה מה?

משה גפני: אורלי, זה לא בדיוק הדיון.

אורלי לוי אבקסיס: מישהו צריך לשפות אותם.

אורלי לוי אבקסיס: הרי בלי שתעודדו אותם הם לא יעשו את זה, כי אין להם כסף.

משה גפני: תעלי את זה כהצעה לסדר, זה דבר חיוני.

משה גפני: בבקשה, שאלה.

מיקי רוזנטל: אני רוצה לדעת על השוק הסיטונאי שר החקלאות דיבר על זה שש פעמים, או-טו-טו יוצא מכרז, חלק מזה צריך להיות מתוקצב בתקציב.

מיקי רוזנטל: איפה זה מופיע?

משה גפני: זה קשור להעברה כאן?

<עלי בינג: אין עודפים - - -

משה גפני: יש עודפים לשוק הסיטונאי?

מיקי רוזנטל: בתשובה שנתן לי שר החקלאות בסוגיה הזאת היה כתוב שזה לא מופיע בתקציב השוטף של השנה הקודמת, אבל הוא ידאג לזה בהעברות, ואני לא רואה את זה.

מיקי רוזנטל: אז אין דבר כזה?

<עלי בינג: חשוב לי להסביר שהפנייה הזאת היא פנייה של עודפים מחויבים משנה קודמת, זה לא פנייה של שינויים תקציביים בשנה הנוכחית.

משה גפני: לא חשוב להסביר, אפשר להגיד את זה בחצי משפט.

משה גפני: זה הכול.

מיקי לוי: הבנתי.

מיקי לוי: זה מהשנה הקודמת, לא השנה.

מיקי לוי: איפה החטיבה להתיישבות?

משה גפני: שנייה.

מיקי לוי: הצבעה עכשיו.

בצלאל סמוטריץ': - - -

משה גפני: לא הבנתי, אני גייסתי.

מיקי לוי: אנחנו תמימי דעים – הצבעה.

מיקי לוי: בצלאל רוצה הצבעה.

משה גפני: תיכף נראה אם המצב - - -

מיקי רוזנטל: עזוב, הם כולם באפריקה.

מיקי רוזנטל: כל אפריקה מדברת על זה.

מיקי רוזנטל: ..

משה גפני: 001-33 – הסברתם.

משה גפני: זה בסדר, ויש גם הסבר.

משה גפני: לגבי 002-33 זה החטיבה להתיישבות.

משה גפני: תגידו בבקשה על מה מדובר.

מיקי רוזנטל: ולמה זה לא מופיע בנייר?

אראל מרגלית: למה לא כתוב "חטיבה להתיישבות"?

מיקי רוזנטל: כי זו מילה גסה.

אורלי לוי אבקסיס: לא.

אורלי לוי אבקסיס: כי הם לא הגישו את זה לפי הנוהל.

משה גפני: זה לא חטיבה להתיישבות, אבל בבקשה.

<עלי בינג: אני אחזור על הדברים שניסיתי להסביר גם קודם.

משה גפני: אל תחזור, תסביר מההתחלה עד הסוף.

<עלי בינג: בסדר גמור.

משה גפני: בזה תלויה גם ההצבעה.

<עלי בינג: החטיבה להתיישבות תוקצבה באופן היסטורי בחוק תקציב המדינה בסעיף 04.

<עלי בינג: כאמור תקציב הבסיס שלה עמד על כ-58 מיליון שקלים.

<עלי בינג: לאורך השנה היו תוספות והעברות עודפים מחויבים משנים קודמות בגין התחייבות עבר של החטיבה.

<עלי בינג: בשנה שעברה יצאה הנחיה של היועץ המשפטי לממשלה שלא להמשיך ולתקצב את החטיבה להתיישבות בבסיס התקציב.

<עלי בינג: זאת אומרת, לא לתקצב אותם בחוק התקציב, בתקנון שלהם, אבל היתה בעיה מה עושים עם התחייבויות עבר של החטיבה.

<עלי בינג: היה ברור שהמדינה לא יכולה להתנער מדברים שהחטיבה כבר התחייבה בפני צד ג'.

<עלי בינג: הכספים הללו הועברו במסגרת פניות העודפים של השנה שעברה, זה כבר היו עודפים מחויבים - - -

אורלי לוי אבקסיס: כמה היא התחייבה?

<עלי בינג: זה היה כ-500 מיליון.

<עלי בינג: לפי הנחיית היועץ המשפטי לממשלה גם העודפים המחויבים הללו לא יתוקצבו במסגרת תקציב המדינה, זאת אומרת, בסעיף 04 בתקנה עצמ,ה לא יהיה תקצוב בהוצאה נטו, אלא זה יתוקצב בסעיף 33 של משרד החקלאות, שהוא צריך להתקשר עם החטיבה להתיישבות בהסכם.

<עלי בינג: זה מה שדיברנו קודם.

<עלי בינג: ההסכם הזה בסופו של דבר לא נחתם במהלך שנת 2015, בגלל שהיו צריכים להשיג אישור של משרד המשפטים, של החשב הכללי, של הגורמים השונים וגם כמובן של החטיבה ושל משרד החקלאות, והוא נחתם בסופו של דבר רק בשנת 2016, לכן בשנת 2015 מרבית הכספים הללו לא הועברו לחטיבה בפועל, אלא נשארו במשרד החקלאות ורק שוריינו לטובת ההסכם הזה.

<עלי בינג: לפיכך התקציב הזה הוא עודפים משוריינים בסעיף 33, שעובר מ-2015 ל-2016, בשביל ההסכם הזה עם החטיבה על מחויבויות עבר של החטיבה להתיישבות.

<עלי בינג: אין פה שום תקצוב של פעילות חדשה.

אורלי לוי אבקסיס: השאלה שלי היא אחרת.

אורלי לוי אבקסיס: האם עכשיו הכסף של החטיבה להתיישבות יהיה עדיין בתוך אותו תקציב של משרד החקלאות רק בתחפושת אחרת?

<עלי בינג: לא הבנתי, סליחה.

אורלי לוי אבקסיס: אתה אומר שהיה פה ייעוץ משפטי, היו פה שאלות האם אנחנו יכולים להתחייב, כי היועץ המשפטי סגר את האכסניה הזאת, ומה שאתה אומר לי שיכול להיות שבתקציב הבא הכסף יהיה שם, הכול יהיה אותו דבר, רק תיצרו צינור אחר.

<עלי בינג: אם אני מבין נכון, השאלה שלך היא לא על העודפים המחויבים אלא על התקציב העתידי?

אורלי לוי אבקסיס: כן.

<עלי בינג: התקצוב העתידי - - -

מיקי לוי: 2017, היא אומרת.

<עלי בינג: התקצוב העתידי – באופן עקרוני עדיין אין פורמט איך זה יעבוד.

<עלי בינג: יש טיוטה של מחליטים כרגע שנידונה בין המשרדים השונים.

<עלי בינג: באופן עקרוני זה יהיה בהתאם להנחיות היועץ המשפטי לממשלה.

<עלי בינג: ככל שיהיה תקצוב עתידי, הוא יהיה חייב להיות במסגרת הסכם ולא במסגרת תקצוב.

<עלי בינג: ההסכם צריך לעבור את כל מנגנוני הבקרה של משרד המשפטים, של החשבת הכללית וכן הלאה.

מיקי לוי: האם זה עודפים תקציביים שכבר התחייבו עליהם?

<עלי בינג: כן.

אורלי לוי אבקסיס: בעתיד זה כספים חדשים שיהיו חדשים בתקציב.

מיקי לוי: אולי אתה יכול למצוא לי שם איזה 80 מיליון שקל לקייטנות הקיץ של ילדי ג'-ד'?

אורלי לוי אבקסיס: אנחנו יודעים כמה?

<עלי בינג: כמה יהיה תקציב עתידי?

<עלי בינג: לא מכיר.

מיקי לוי: אולי אתה יכול למצוא לי שם בהעברות שבין משרד החקלאות לבין החטיבה 80 מיליון שקל לקייטנות הקיץ לכיתות ג'-ד'...

רחל עזריה: תיזהר, אתה תסתבך עם ברושי.

משה גפני: עלי בינג, אני רוצה לדעת.

משה גפני: אם אני מבקש ממך פירוט של החטיבה של התיישבות, אתה יודע לתת לי היום?

אורלי לוי אבקסיס: מה הם עושים?

אורלי לוי אבקסיס: איפה הכסף?

אורלי לוי אבקסיס: על מה הם התחייבו?

<עלי בינג: לא.

<עלי בינג: כרגע פירוט מדויק לאן הסכומים הללו הולכים אני לא יכול לתת.

אורלי לוי אבקסיס: אז אנחנו לא יכולים להצביע - - -

משה גפני: רגע.

משה גפני: שנייה.

משה גפני: מה שאין – אין.

מיקי רוזנטל: שאל את סמוטריץ, הוא יגיד לך.

משה גפני: רגע.

מיקי לוי: הוא גם לא יודע.

מיקי לוי: בצלאל לא יודע.

משה גפני: אף אחד לא יודע.

מיקי רוזנטל: תמיד הם אומרים שהם יודעים הכול.

משה גפני: אם אני אדחה את זה ביומיים תדעו להביא עוד יותר פירוט ממה שיש היום?

<סיון ינקוביץ: בסך-הכול מהפנייה של החטיבה להתיישבות, שאני מפרידה אותה רגע מהפנייה של החקלאות – זה גם ממוספר בשתי פניות שונות – מדובר בהתחייבות שהחטיבה להתיישבות הוציאה כלפי צדדי ג', כלפי קבלנים וספקים שאתם היא עובדת, וחתמו על זה - - -

אורלי לוי אבקסיס: תפרטו.

משה גפני: אורלי, אני רוצה להקשיב.

<סיון ינקוביץ: - - - וחתמו על זה מורשי החתימה של החטיבה להתיישבות, שתוקצבה כמו משרד ממשלתי.

<סיון ינקוביץ: חתמה על זה חשבת החטיבה.

<סיון ינקוביץ: עכשיו הספקים האלה מחכים לתשלומים.

<סיון ינקוביץ: הם מבצעים את עבודתם והם מחכים לתשלומים.

<סיון ינקוביץ: גם המדינה לא תוכל להתגונן מפני תביעות של אותם ספקים שלא משלמים להם.

אורלי לוי אבקסיס: תביאו פירוט.

מיקי לוי: רק תגידו לנו לאן.

מיקי לוי: אנחנו נצביע בעד, אני מתחייב לך.

בצלאל סמוטריץ': יש משרד ממשלתי שבו ביקשת פירוט?

<קריאות: כן.

אורלי לוי אבקסיס: משרד הרווחה.

בצלאל סמוטריץ': מי הקבלן?

בצלאל סמוטריץ': לא ביקשת לדעת למי הקבלן שהם משלמים.

מיקי לוי: לא מי הקבלן.

מיקי לוי: אני רוצה לדעת שבבית שאן הקימו - - - זה מה שאני רוצה לדעת.

אורלי לוי אבקסיס: מה היו הפרויקטים.

מיקי לוי: לא מעניין אותי מי מבצע מה.

מיקי לוי: מעניינים אותנו בפרויקטים.

בצלאל סמוטריץ': אתה יכול בתוך חצי שעה לקבל את זה מהחטיבה?

<עלי בינג: אין בעיה, אפשר לקבל מהחטיבה, אני רק אגיד - - -

בצלאל סמוטריץ': - - -

משה גפני: מה אתה?

בצלאל סמוטריץ': נקבל את זה בתוך חצי שעה, אתה לא צריך - - -

אורלי לוי אבקסיס: סמוטריץ, יש נוהל.

משה גפני: אתה לא מועיל לי במה שאתה אומר עכשיו.

אורלי לוי אבקסיס: הוא אומר לך: לבטל את הנוהל.

מיקי לוי: אם זה היה כל-כך גלוי, למה לא הבאתם את זה?

אורלי לוי אבקסיס: אחר-כך בעיתונים יגידו שאתה נותן סוכריות.

בצלאל סמוטריץ': כל מה שקורה פה עכשיו זה תקיעה של - - -

מיקי לוי: לא.

מיקי לוי: אנחנו רוצים להבין.

בצלאל סמוטריץ': זה שאנחנו צריכים בכלל עכשיו להעביר עודפים, הרי רצו לשלם את זה ב-2015.

בצלאל סמוטריץ': הוא אומר לך שזה תוקצב בסעיף ב-2015.

מיקי לוי: לא יכלו לשלם את זה ב-2015.

בצלאל סמוטריץ': לא יכלו לשלם ב-2015 כי - - -

אורלי לוי אבקסיס: לא יעשו את הנוהל גם במקום אחר.

אורלי לוי אבקסיס: יש נוהל, ויש היגיון לנוהל.

משה גפני: בצלאל, אתה לא עוזר לי היום משום מה.

מיקי רוזנטל: אי-אפשר להצביע על זה.

מיקי רוזנטל: אי-אפשר.

משה גפני: עלי, תענה לי על השאלה שלי, תענה לי מקצועית.

משה גפני: אם אני מבקש ממך להביא את הפירוט של מה שעבר על-פי הנחיית היועץ המשפטי לממשלה מהחטיבה להתיישבות למשרד החקלאות, האם תדע לתת לי פירוט בתוך יומיים?

<עלי בינג: כן, רק כדי לראות שאני מבין את שאלתך נכון.

<עלי בינג: הכוונה לכלל העודפים המחויבים, מה הייעודים שלהם בחטיבה להתיישבות?

בצלאל סמוטריץ': כן.

<עלי בינג: אני רק אגיד: א', בוודאי, אנחנו נבקש את זה מהחטיבה, ואני רק אגיד, כפי שאמרתי קודם - - -

אורלי לוי אבקסיס: אצלכם אין?

<עלי בינג: לא.

<עלי בינג: זה בדיוק היה העניין, שהם לא תוקצבו, הם לא עובדים אצלנו.

<עלי בינג: מה שחשוב להגיד שהעודפים הללו כבר עברו בשנה שעברה, וועדת הכספים הזאת כבר אישרה את העודפים האלה במעבר שלהם מ-2014 ל-2015, וכאשר הוועדה אישרה את זה ביקשתם את אותו פירוט, והיו פה נציגים של החטיבה, שלדעתי הביאו אפילו באקסל את כל פירוט ההתחייבויות שלהם.

<עלי בינג: אני חושב שזה נמצא בידי הוועדה, אבל בוודאי שאפשר לבקש את זה מידי החטיבה.

אורלי לוי אבקסיס: יש נוהל, שאנחנו משתדלים לשמור עליו, כדי לעשות את זה באופן תקין.

<עלי בינג: בסדר גמור.

משה גפני: אני מבקש שתביאו את הפירוט, אנחנו נצביע על זה ביום רביעי.

<עלי בינג: על ה-001-33 כבר אפשר להצביע?

משה גפני: אי-אפשר להפריד.

משה גפני: מה זה משנה?

משה גפני: זה יומיים.

משה גפני: ביום רביעי תהיה הצבעה על זה.

אראל מרגלית: מה שאנחנו מבקשים להבא - - -

משה גפני: אראל, רק שנייה, אני רק רוצה להסביר.

משה גפני: התלבטתי ודיברתי גם עם הצוות כאן, דיברתי עם היועצת המשפטית, האמת היא שאנחנו יכולים על-פי הנוהל להצביע, זה לא המקרה הרגיל של עודפים שצריך פירוט ויש פירוט, למשל כמו ב-001-33, כפי שהם העבירו.

משה גפני: לגבי החטיבה להתיישבות אני לא חושב שצריך את הפירוט, אבל למען הסר ספק אני מבקש את הפירוט הזה.

משה גפני: אם היית אומר שאין אפשרות להביא פירוט, הייתי מצביע.

משה גפני: אין לי טענות, זו שאלה של יומיים.

משה גפני: אם היית אומר "אין", גמרנו, זה המקסימום שהוועדה - - -

אראל מרגלית: אתה צריך להבין שגם אם יהיה לך רוב, אנחנו על רוב הסעיפים של החטיבה להתיישבות היינו מצביעים בעד, אז אם אתם רוצים שגם אנחנו נדע על מה אנחנו מצביעים - - -

משה גפני: עודפים זו פנייה אחת.

אראל מרגלית: תתנו לנו את הפירוט, ואז תקבלו את התמיכה שלנו.

משה גפני: בסדר.

משה גפני: ביום רביעי אנחנו מצביעים על זה בעזרת השם.

משה גפני: אני מבקש היום שתעבירו לוועדה, כדי שנוכל להעביר לחברים.

משה גפני: אני לא בטוח שצריך את זה על-פי הנוהל, לא בטוח, אבל החלטתי לחומרה.

מיקי רוזנטל: מדיניות זהירה.

משה גפני: תביאו את הפירוט.

משה גפני: אם היית אומר שלא צריך, אין פירוט כזה, הייתי אומר שאין ברירה.

משה גפני: זה לא בסדר, אבל אין ברירה.

משה גפני: ברגע שאתה אומר שיש פירוט, ליתר ביטחון תביא את הפירוט, ביום רביעי אנחנו מצביעים.

משה גפני: אני מבקש להוסיף לסדר-היום ביום רביעי את הנושא הזה להצבעה.

אראל מרגלית: מאה אחוז.

אראל מרגלית: הלאה.

מיקי רוזנטל: מה זה "להצבעה"?

מיקי רוזנטל: בוא נראה את הפירוט ואז נצביע.

משה גפני: 002-52 – 70,000 שקל המשטרה ובתי הסוהר.

משה גפני: אתם תהיו נגד?

מיקי לוי: לא.

משה גפני: ביום רביעי תהיה הצבעה, ותהיה הצבעה קשה בגלל שזו החטיבה להתיישבות.

משה גפני: גם אני אצביע בעד.

מיקי רוזנטל: תאמין לי, אתה הולך ומידרדר.

משה גפני: כן, נורא ואיום המצב הזה.

משה גפני: 002-52 – מי הרפרנט?

<עמיחי דוד: אני מאגף התקציבים.

<עמיחי דוד: הפנייה מיועדת להעברת 70 מיליוני שקלים מעודפי התקציב המיוחדים של שנת 2015 ל-2016 בסעיף הפיתוח של המשרד לביטחון פנים.

משה גפני: למה זה לא בבסיס?

<עמיחי דוד: פה הם מתחייבים על בסיס הרשאה.

<עמיחי דוד: זה תקציב פיתוח פרויקטים ארוכי טווח.

משה גפני: מה בתי הסוהר עושים ומה המשטרה עושה?

מיקי רוזנטל: חצי מהכסף הלך לדוברות המשטרה.

מיקי רוזנטל: עשרות מיליונים לדוברות המשטרה - - -

אורלי לוי אבקסיס: איך ידבררו את הפדיחות?

משה גפני: איבדתי שליטה לגמרי.

משה גפני: מה הסברת?

<עמיחי דוד: מדובר פה בעיקר בפרויקטים ארוכי טווח, זאת אומרת, תחנות משטרה לדוגמה.

<עמיחי דוד: יש תחנות משטרה באילת, מודיעין, יש פה פריסה עבור יחידות טכנולוגיות ובינוי של תחנה גם בירושלים.

משה גפני: חבל שמוזס לא פה.

משה גפני: היתה התחייבות שתהיה תחנת משטרה במירון.

משה גפני: יש שם בעיות בלי סוף.

משה גפני: למה לא עושים את זה?

מיקי רוזנטל: ובשפרעם.

<עמיחי דוד: לא מכיר את זה.

מיקי רוזנטל: שפרעם מתוקצבת פה, אני רואה.

משה גפני: היתה התחייבות על מירון.

משה גפני: למה אין על מירון?

<איתן גולדפלם: אני ראש חטיבת תקציבים במשרד לביטחון פנים.

<איתן גולדפלם: למיטב ידיעתי, הקצינו תקציב, אם אני לא טועה, כבר לפני שנתיים או שלוש, לטובת נקודת משטה במירון, אבל זה נתקע מסיבות ביורוקרטיות של הקצאות שטחים.

<איתן גולדפלם: הוועדה המחוזית לא אישרה.

מיקי לוי: לזה באמת צריך לשאול את מוזס, כי לא מאתרים.

מיקי לוי: יש כסף.

<איתן גולדפלם: הבעיה היא לא תקציבית.

מיקי לוי: יש כסף ויש שוטרים.

משה גפני: אתה יכול לקרוא למוזס?

משה גפני: תעשה לי טובה.

משה גפני: על מה התעוררה בעיה?

מיקי רוזנטל: יש דיון על מיקום תחנת המשטרה במירון, זה חשוב.

מיקי לוי: - - - הקצאת קרקע או מבנה.

רחל עזריה: זה קורה הרבה פעמים ברשויות מקומיות.

משה גפני: אנחנו מדברים על פיקוח נפש.

רחל עזריה: זה קורה הרבה פעמים ברשויות מקומיות שאין קרקע, לא מצליחים לאתר קרקע, לא מצליחים לאתר מבנה.

משה גפני: זו הבעיה?

<איתן גולדפלם: כן.

רחל עזריה: גפני, אתה היית בקואליציה ובאופוזיציה בכנסת, אני הייתי בקואליציה ובאופוזיציה בעיריית ירושלים, אני מכירה את כל הבלגנים.

<איתן גולדפלם: אני יכול לבדוק איפה זה נתקע בדיוק.

מיקי רוזנטל: זו קרקע של המינהל שם.

<איתן גולדפלם: זו בעיה של המינהל, של הוועדה המחוזית שמקצה את הקרקע.

משה גפני: היתה החלטה - - -

אורלי לוי אבקסיס: אתה יודע אם הגישו תוכניות, ואז אנחנו יכולים להאשים את הוועדות?

<איתן גולדפלם: אני לא יודע בדיוק איפה זה נתקע.

אראל מרגלית: למה שמים למעלה במירון, רוצים להגדיל את הכדוריות האדומות בדם?

אראל מרגלית: כשאתה מתאמן למעלה, אתה יכול לרוץ מרתון כשאתה מתאמן על ההר.

אורלי לוי אבקסיס: אנחנו רוצים לדעת איפה הזה נתקע?

אראל מרגלית: למה צריך לשים על ההר הזה בית כלא, אני לא מבין.

אורלי לוי אבקסיס: מה שמים שם?

משה גפני: על איזה תחנות משטרה מדובר?

<עמיחי דוד: התחנות שמופיעות בפנייה הזאת.

משה גפני: 40 מיליון.

<עמיחי דוד: תחנה באילת, תחנה במודיעין, יש פה פריסה של יחידות טכנולוגיות, בינוי תחנת שרת בירושלים ובתל אביב, הקמת אורגן שפרעם ועוד.

מנואל טרכטנברג: מה הסיכוי שכל זה יקרה ושלא נמצא את עצמנו בעוד שנתיים וחצי עם העברה תקציבית מ-2016 ל-2019 כי לא עשו את זה?

מנואל טרכטנברג: באיזו מידה יש תוכניות - - -

<איתן גולדפלם: כל הפרויקטים שצוינו כאן הם פרויקטים שנמצאים כבר בעשייה, זאת אומרת בתהליכים של בינוי, כאלה ואחרים, מכרזים.

<איתן גולדפלם: למשטרת ישראל יש תוכנית רב-שנתית ארוכת טווח עד 2019, 2020.

מנואל טרכטנברג: להערכתך ה-70 מיליון האלה יוצאו בשנה הזאת, 2016?

<איתן גולדפלם: אלה לא כל עודפי התקציב, רק חלק מעודפי התקציב.

אורלי לוי אבקסיס: כמה עודף תקציבי יש לכם?

<איתן גולדפלם: זה בערך מחצית.

<איתן גולדפלם: הסכום שמופיע פה, 70 מיליון שקל - - -

משה גפני: למה לא מביאים הכול יחד?

<איתן גולדפלם: מאחר שאנחנו ומשרד האוצר מעריכים שכנראה לא נצליח לבצע מבחינת מזומנים את כל הפרויקטים, אנחנו לא רוצים - - - מזומנים, כדי ליצור בעיית עודפים בשנה - - -

משה גפני: יכול להיות שהשנה לא יגיעו עודפים נוספים?

<איתן גולדפלם: התוכניות ממומשות מתקציב מזומן ומתקציב אשראי להתחייב.

<איתן גולדפלם: ככל שנידרש למזומנים נוספים - - -

מיקי רוזנטל: אתה מדבר על תקציב 2016?

משה גפני: כן.

מיקי לוי: הוא יבוא עוד פעם.

מנואל טרכטנברג: זו בדיוק השאלה שאני שואל.

מיקי רוזנטל: למפכ"ל החדש יש הרבה תוכניות הצטיידות בטכנולוגיות, אני מניח שזה יהיה ב-2017.

<איתן גולדפלם: ככל שנידרש למזומנים נוספים יש לנו התחייבות ממשרד האוצר להעביר את יתרת העודפים, אבל אנחנו לא רואים לנכון בשלב הזה למשוך את כל המזומנים כשאנחנו עכשיו נמצאים במחצית השנייה של השנה.

מיקי לוי: הכסף הזה נמצא כאילו בעובר ושב באוצר, ברגע שהוא יזדקק, הוא יקבל את זה.

מיקי רוזנטל: אם הוא לא מנצל כמה שנים - - -

אורלי לוי אבקסיס: למה לא הרחבתם את הפרויקט "עיר ללא אלימות"?

<קריאות: - - -

מנואל טרכטנברג: זה יהיה מקרה בוחן מאוד מעניין לראות מה קורה עם 70 המיליון האלה שעכשיו נאמר שהם יכולים לבצע.

מנואל טרכטנברג: בוועדת הכספים נבדוק את עצמנו לקראת סוף השנה הזאת ונראה מה גורלם של אותם 70 מיליון.

מנואל טרכטנברג: אני לא אומר בהתרסה, אדרבה.

מיקי לוי: זה לא רק פה, מנו.

מנואל טרכטנברג: אני יודע, אבל זה מקרה בוחן מעניין.

מנואל טרכטנברג: זה קטן, זה מגודר.

מנואל טרכטנברג: זה לא סכומים גדולים.

מנואל טרכטנברג: יש העברה.

מנואל טרכטנברג: בואו נראה.

מיקי רוזנטל: יש להם גם תוכנית רב-שנתית לשיפוץ כל המבנים של המשטרה.

מיקי רוזנטל: יש להם דבר כזה.

מיקי רוזנטל: הבעיה היא שהם לא עומדים בקצב של התכנון שהם עצמם קבעו כבר מזמן.

מנואל טרכטנברג: אדרבה, זה בדיוק העניין.

מיקי רוזנטל: נכון.

מיקי רוזנטל: אתה צודק.

מנואל טרכטנברג: זו הזדמנות לבדוק את יכולת הביצוע של המשרד.

מיקי רוזנטל: יש לי שאלה בהקשר הזה.

מיקי רוזנטל: יש פה הוצאה מותנית בהכנסה לגבי סעיפים 52 ו-5250.

מיקי רוזנטל: איזו הכנסה?

<איתן גולדפלם: אם אני לא טועה זו מכירת נכסים.

<איתן גולדפלם: אני לא יודע לתת תשובה איזה נכסים זה, אני יכול לבדוק ולתת לוועדה תשובה.

<איתן גולדפלם: זה פרויקטים של פינוי ובינוי.

מיקי לוי: תדע לך, שהוצאה מותנית בהכנסה זה הדבר הכי בטוח.

מיקי רוזנטל: אין לי שום בעיה, אני רק שואל איזו הכנסה יש בקשר לשיפוץ תחנות משטרה.

<איתן גולדפלם: יש פרויקטים של פינוי ובינוי והמשטרה מחויבת לפנות שטח, מקבלת הכנסה ובונה במקום אחר.

<איתן גולדפלם: להגיד לך ספציפית איפה זה אני לא יודע, אני יכול לבדוק.

משה גפני: לא הבנתי את התשובה.

אראל מרגלית: נגיד שהם מפנים את המוסקוביה באמצע נצרת, שזה אחד הבניינים יפים ומתאים לחממה טכנולוגית, זה יכול להיות יפה.

אראל מרגלית: ויפה שעה אחת קודם.

<איתן גולדפלם: אם הם יושבים בנכס בבית בירושלים, מינהל התכנון פונה אליהם, משרד האוצר פונה אליהם לפנות, הם מקבלים פיצוי תקציבי ובונים במקום אחור.

משה גפני: קודם נשאלה השאלה האם אתה יודע להגיד על דברים שההוצאה מותנית בהכנסה.

<איתן גולדפלם: אם הוועדה רוצה, אני יכול לבדוק ולהעביר - - -

מיקי רוזנטל: יש שיפוץ מבנים, אנחנו נפטרים מזה, מפנים מקומות.

מיקי רוזנטל: פיתוח המשרד לביטחון פנים זה גם שייך למבנים או שזה סעיף אחר שמותנה בהכנסה?

<איתן גולדפלם: כל התקציב זה תקציב של פיתוח, יש גם שיפוצים, אבל בעיקר בינוי תחנות משטרה.

<איתן גולדפלם: בצד של השב"ס זה שיפוץ אגפי כליאה.

מיקי רוזנטל: זה סעיף 525003, זה הקמה ושיפוץ מבני משטרה, זה סעיף מוגדר.

מיקי רוזנטל: יש "פיתוח המשרד לביטחון פנים", שזה סעיף כללי, וגם אצלו יש התליה של הכנסה.

מיקי רוזנטל: איזה הכנסה?

מיקי רוזנטל: אני מבין שאתה לא יודע איזה מבנה.

מיקי רוזנטל: מוכרים משרד, מוכרים מגרש.

מיקי רוזנטל: פה בפיתוח של המשרד, איזה - - -

<איתן גולדפלם: אין סעיף של פיתוח של המשרד.

מיקי רוזנטל: סעיף 52 – פיתוח המשרד לביטחון פנים.

<איתן גולדפלם: זה השם של הכותרת, מתחתיו יש "פיתוח - - -

מיקי רוזנטל: פיתוח שירות בתי הסוהר אין התליה.

מיקי רוזנטל: פיתוח משטרה כתוב, 5250.

<איתן גולדפלם: הכותרת של כל הסעיף זה "פיתוח המשרד לביטחון פנים", אבל זה לא פרויקטים של המשרד.

מיקי רוזנטל: תקשיב, 525003 - - -

אורלי לוי אבקסיס: יש שם יתרה.

מיקי רוזנטל: תני לו לענות.

מיקי רוזנטל: מה זה הסעיף הזה שיש בו התליה?

מיקי רוזנטל: זו הוצאה מותנית.

<איתן גולדפלם: אתה יכול לכוון אותי?

אראל מרגלית: אנחנו רוצים הסברים.

אורלי לוי אבקסיס: 5250 אני מקבלת את זה אולי שזה הסעיף הכולל, שיש בו תתי-סעיפים כמו 525003.

אורלי לוי אבקסיס: מה עם 525001, 525002?

אורלי לוי אבקסיס: הפער של ה-108 לעומת הפער האחר – אתה שם לב שזה לא מסתדר מספרית?

<איתן גולדפלם: אני לא רואה - - -

אורלי לוי אבקסיס: איך?

אורלי לוי אבקסיס: אתה לא מסתכל?

מיקי רוזנטל: אורלי אומרת לכם ככה – תודה, אורלי שעזרת לנו – 350 מיליון שקל הסעיף הכללי של פיתוח המשטרה, מתוך זה המבנים זה בערך 108 מיליון.

מיקי רוזנטל: מה זה הפיתוח של היתר?

אורלי לוי אבקסיס: איפה היתר?

אורלי לוי אבקסיס: כי גם פה יש העברה.

<איתן גולדפלם: בתקציב הפיתוח יש את כל המחשוב של משטרת ישראל, הפיתוח הטכנולוגי.

אורלי לוי אבקסיס: למה לא רשום פה פיתוח טכנולוגי?

<איתן גולדפלם: אין פה את כל התקציב, יש פה רק העברות.

<איתן גולדפלם: אנחנו עכשיו מבקשים.

אורלי לוי אבקסיס: העברות תלויות בתוכנית.

משה גפני: אישרנו לכם העברה בשבוע שעבר.

מיקי רוזנטל: למה זה מותנה בהכנסה?

<איתן גולדפלם: זה לא מותנה בהכנסה.

<איתן גולדפלם: הסעיף שאתה רואה פה שמותנה בהכנסה זה סעיף, כמו שהסברתי, של פינוי ובינוי - - -

מיקי רוזנטל: לא, לא.

מיקי רוזנטל: יש 25 מיליון בפינוי ובינוי ויש עוד 55 מיליון שהוא לא בפינוי ובינוי ואני שואל במה זה מותנה.

מיקי רוזנטל: תגיד שזה דוחות שצריך לדפוק לנהגים - - -

מיקי לוי: לא, לא, מיקי.

מיקי רוזנטל: אתה אל תתערב.

משה גפני: תנו לו להשיב.

מיקי רוזנטל: תן לו לענות, אל תענה במקומו.

מיקי לוי: לא עונה, רק על הדוחות.

מיקי לוי: זה לא כמו במוניציפלי, כל הכסף שהם תוקעים על דוחות הולך לאוצר, לא הולך למשטרה.

מיקי רוזנטל: אני יודע.

מיקי רוזנטל: זו היתה בדיחה.

מיקי רוזנטל: מה אתה קופץ?

מיקי לוי: כמו לבוא בטענות לעיריית תל-אביב על 250 מיליון שקל.

משה גפני: מה התשובה?

<איתן גולדפלם: אני לא יודע.

<איתן גולדפלם: אני יכול לבדוק.

מיקי רוזנטל: "יכול לבדוק" זה לא מספיק טוב.

אורלי לוי אבקסיס: אתם מוציאים את המכשירים הישנים שלכם ליד שנייה?

אורלי לוי אבקסיס: מה?

משה גפני: תן תשובה אחרי הדיון.

משה גפני: אני מבקש את התשובה.

משה גפני: חבר הכנסת מוזס, יש פה תקציב עודפים שמיועד לפיתוח תחנות משטרה, במודיעין, בשפרעם וכל מה שנלווה.

משה גפני: שאלתי לגבי מירון.

משה גפני: אמר איתן שהוא ראש אגף התקציבים במשרד לביטחון פנים, הוא אומר שיש כסף שמיועד לתחנת משטרה במירון, אבל אין שם מקום.

משה גפני: אתה מכיר את העניין הזה?

משה גפני: במירון זה פיקוח נפש.

משה גפני: בתל אביב הוא מקים עכשיו תחנה.

משה גפני: בין יתר המקומות שהוא אמר זה מודיעין, תל-אביב, שפרעם.

מנחם אליעזר מוזס: הוא לא הזכיר את מירון?

משה גפני: לא.

משה גפני: שאלתי אותו על מירון - - -

מיקי רוזנטל: הוא אמר שהם רוצים במירון ואין להם שטח.

מנחם אליעזר מוזס: אני מודיע לכם חגיגית - - -

משה גפני: מה "חגיגית", תודיע בלי חגיגית.

מיקי רוזנטל: הוא אמר שהם מתקשים למצוא שטח, כדאי לדייק.

מנחם אליעזר מוזס: למה?

מנחם אליעזר מוזס: יש שטח, הייתי במקום עם המפכ"ל הקודם, יש תוכנית מתאר כדת וכדין ואפשר להתחיל לבנות.

מנחם אליעזר מוזס: אני לא יודע למה עד לרגע זה לא בנו.

אורלי לוי אבקסיס: במי זה תלוי?

מנחם אליעזר מוזס: בינתיים לקחו איזה 2-3 קרוואנים, הסבו את זה לתחנת משטרת מירון, וכשהייתי צריך לפני כמה שבועות, אישה שעלתה לה הג'ננה לראש והתחילה לזרוק סידורים ומים וכולם נבהלו, ובעזרת נשים כולם יצאו החוצה, חשבנו שהיה חלילה פיגוע, רצו לתחנת משטרה, אז דבר אל הקיר.

מנחם אליעזר מוזס: לא היה אל מי לדבר.

משה גפני: דבר אל הקרוואן.

משה גפני: ..

מיקי רוזנטל: היית בשטח?

מנחם אליעזר מוזס: הייתי בשטח?

אורלי לוי אבקסיס: אז מה, זה פיקציה?

אורלי לוי אבקסיס: שמו לכם קרוואן ואמרו לכם תסתמו?

מנחם אליעזר מוזס: יש שילוט: תחנת המשטרה מירון.

מיקי רוזנטל: המקום המיועד לתחנה קבועה – אתה יודע איפה זה?

מנחם אליעזר מוזס: הייתי במקום עם המפכ"ל הקודם.

אורלי לוי אבקסיס: גפני, איך אתה רוצה לאשר להם?

מנחם אליעזר מוזס: אני לא מבין מה קורה כאן.

מיקי רוזנטל: זה לא מתיישב עם הדברים שאתם אומרים.

מנחם אליעזר מוזס: הייתי במקום עם כל הצמרת של הממ"זים של הצפון.

מנחם אליעזר מוזס: היינו במקום, קידשנו את המקום.

משה גפני: מה קידשתם?

משה גפני: מה היה צריך לקדש שם?

מנחם אליעזר מוזס: היה ויכוח מי יכניס את אבן הפינה.

מנחם אליעזר מוזס: ..

משה גפני: איזה אבן פינה?

אראל מרגלית: עשית את זה בשביל האופניים שם?

מנחם אליעזר מוזס: בכל אופן, בינתיים לקחו כמה קרוואנים, משטרת מירון - - -

משה גפני: הבנו.

אורלי לוי אבקסיס: קרוואנים יש, שוטרים אין.

רחל עזריה: זו אבן פינה ניידת.

רחל עזריה: ..

<איתן גולדפלם: אני אחדד את מה שאמרתי, אמרתי שיש בעיה סטטוטורית.

<איתן גולדפלם: לא ברורה לי הבעיה.

משה גפני: אתה צריך לתת תשובה על השאלה שנשאלה.

משה גפני: אני לא מעכב את ההצבעה בגלל זה.

משה גפני: אתה צריך לתת תשובה לשאלה הזאת.

משה גפני: אני מבקש שתיתן תשובה.

משה גפני: אני מבקש שתבדוק את העניין של מירון.

משה גפני: מה שהעלה הרב מוזס זה דבר חמור.

משה גפני: פנו אלי בתקופה האחרונה ואומרים שזה לא בסדר.

משה גפני: אני לא צריך להסביר לך, נמצאים שם עשרות אלפי איש כל הזמן.

<איתן גולדפלם: אני אבדוק.

משה גפני: אני רוצה תשובה מוסמכת, גם לגבי הבינוי וגם לגבי איך מתפעלים את התחנה הזאת.

משה גפני: כולנו מתפללים שלא יקרה חס וחלילה שום דבר, אבל אם חס וחלילה יקרה, הדיון הזה יחייב אתכם.

מנחם אליעזר מוזס: זה המקום השני הכי מתוייר במדינה.

מנחם אליעזר מוזס: 2 מיליון איש מבקרים בשנה.

משה גפני: שכנעת אותנו.

מנחם אליעזר מוזס: הייתי ביום חמישי בשטח.

משה גפני: עוד פעם במירון, אתה צריך לעבוד בכנסת.

אורלי לוי אבקסיס: יום חמישי אין כנסת.

משה גפני: יום חמישי זה בסדר.

משה גפני: 52-002 – תיתן תשובות גם לעניין הזה וגם לעניין של מירון.

משה גפני: מי בעד אישור ההודעה, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד הבקשה – פה אחד

משה גפני: ההודעה אושרה.

משה גפני: הישיבה הבאה בעניין של העודפים וההעברות תהיה ביום שני הבא.

משה גפני: ביום רביעי הזה יכול להיות שאני מביא רק את ההצבעה של החטיבה להתיישבות.